# INDOKOLÁS

**a 2022. évi költségvetési rendelet II. számú módosításhoz**

**I. A költségvetési rendeletben meghatározottak szerint utólagos tudomásul vételt jelentő tételek**

1. ***Működési és felhalmozási célú támogatások előirányzatainak módosítása***

* A 257/2000. (XII. 26.) Korm. rend. alapján a szociális, gyermekjóléti és gyermekvédelmi ágazati pótlékra jogosult közalkalmazottakat szociális ágazati összevont pótlék illeti meg. Központi bevételként beemelésre került 79.778 eFt összegű támogatás, mellyel egyidejűleg a pótlékra jogosultakat foglalkoztató intézmények (Pálos K. Szociális Szolgáltató, valamint az Egyesített Bölcsődei Intézmény) költségvetési kiadási előirányzatai kerültek megemelésre.
* A veszélyhelyzet ideje alatt a szomszédos országban fennálló humanitárius katasztrófára tekintettel érkező személyek elhelyezésének támogatásáról és az azzal kapcsolatos egyéb intézkedésekről szóló 104/2022. (II.12.) Korm.rend.alapján Önkormányzatunk a rendeletben meghatározott támogatás igénylés feltételeinek megfelelően a helyi védelmi bizottság részére az igény bejelentést megküldi. Az önkormányzat az ideiglenes védelemre jogosult vagy a menedékes szállása és ellátása után naponta elszállásoltanként és ellátottanként 4.000 Ft fajlagos támogatásra jogosult. Ezidáig már beemelt támogatáson felül további 25.284 eFt összegben részesültünk. Ez alapján mind a bevételi mind pedig a kiadási előirányzat (szociális ágazat kiadásai) beemelése megtörtént a költségvetési rendeletbe. Ezen összegből az elhelyezést és ellátást biztosító intézmények, szervezetek kerülnek támogatásra. Ebből az összegből a Pálos Károly Szociális Szolgáltató Központ és Gyermekjóléti Szolgálat intézmény részére 4.425 eFt összeg került támogatásként biztosításra.
* A kéményseprő ipari közszolgáltatás ellátásának támogatása címén önkormányzatunk 147.643 eFt összegben részesült. Ezen tétel a „Kéményseprő ipari közszolgáltatás (központi támogatásból)” támogatásaként szerepel a kiadási előirányzatok között.
* Könyvtári célú érdekeltségnövelő támogatás címén 7.317 eFt illette meg önkormányzatunkat. Az előirányzat beemelésre került a pályázó Berzsenyi Dániel Könyvtár intézmény kiadási tételeire.

1. ***egyenleg: 0 eFt***
2. A költségvetési szervek ***saját hatáskörben végrehajtható előirányzat módosítási*** kérelmet nyújtottak be. A bevételi és kiadási előirányzataik ezen módosítással összességében +118.272 eFt-tal növekedett.

***b)egyenleg: 0 eFt***

1. ***A*** ***működési és felhalmozási célú államháztartáson belülről kapott támogatások, és a működési és felhalmozási célú átvett pénzeszközök bevételei*** jellegéből adódóan meghatározott célú kiadások teljesítésének fedezetéül szolgálnak. A működési célú előirányzat 1.911 eFt összeggel növekedett, a felhalmozási célú előirányzat 63.208 eFt összeggel, a projektekhez kapcsolódó előirányzat pedig 473.886 eFt összeggel növekedett.

* Több szervezet támogatta a 2022. évi Bloomsday keretében megvalósuló programok lebonyolítását mindösszesen 1.700 eFt összeggel. A kiadási előirányzat beemelése a „Kulturális ágazat, média kiadásai - Egyéb kulturális rendezvények” tételsorra történik meg.
* A „Támogatások elszámolása ÁH-on kívülről” előirányzat 211 eFt összegű többlete beemelésre került a „Kulturális ágazat, média kiadások – Kulturális és Civil Alap” tételsorra.
* A VEF-2019-48 Víziközművek Energiahatékonyságának fejlesztése -VASIVÍZ Zrt. projekttel kapcsolatos bevételi és kiadási előirányzatok beemelése megtörtént, mindösszesen 63.208 eFt összegben.
* A TOP-6.2.1-19-SH-2019-00001 Új bölcsőde építése Szombathelyen projekt kapcsán többlettámogatási igénnyel éltünk, mely pozitív elbírálásban részesült. Így mind a projekt bevétel, mind pedig a projekt kiadás előirányzata megemelésre kerül 99.500 eFt-al. Ugyanakkor mivel a projekt megvalósításához szükséges – támogatáson felüli – források már biztosításra kerültek, lehetőség van a hozzájárulás tételsor ezen összeggel való csökkentéséhez, mely jelen rendeletmódosításban átvezetésre került.

Továbbá a projekthez kapcsolódó eszköz beszerzések fedezetére 15.253 eFt összeg került biztosításra a „Projektek - önerő, hozzájárulás, előkészítés” tételsorról történő előirányzat átcsoportosítással.

Valamint rendezni kellett a fordított áfa tételeket a projekt és a projekt hozzájárulás fordított áfa tételek előirányzatai között 21.260 eFt összegben.

* A 210/2021.(XII.13.) GJB sz.hat. szerint megtörtént az Európai Városi Létesítmények (European City Facility) pályázat benyújtása. Az elnyert pályázati támogatásból, mely 24.000 eFt (60.000 EUR) nagy értékű beruházási koncepció teljeskörű kidolgozására kerülhet sor. A támogatás célja, hogy a városok olyan átgondolt és átfogó beruházási koncepcióval rendelkezzenek, amely hozzájárul a város Fenntartható Energia és Klíma Akciótervének a megvalósításához. Mind a bevételi, mind pedig a kiadási előirányzat beemelésre került a költségvetési rendelet módosításában.
* A TOP-6.5.1-16 - SH1-2018-00002 Önkormányzati épületek energetikai korszerűsítése – Oladi Szakgimnázium és Szakközépiskola projekthez kapcsolódóan 12.800 eFt összegű többlettámogatást ítéltek meg Önkormányzatunk részére, ezen összeggel a projekt kiadás előirányzata megemelésre került.
* A TOP-6.5.1-16 - SH1-2018-00001 Önkormányzati épületek energetikai korszerűsítése - Maros és Pipitér Óvoda projekthez kapcsolódóan 65.624 eFt összegű többlettámogatást ítéltek meg Önkormányzatunk részére. A projekt kiadások már 2020-2021. években kifizetésre kerültek, ezért ezen összeg jelen rendeletmódosításban „szabad” forrásként kezelhető.
* A TOP 6.6.1-15 SZMJV kerékpárosbarát fejlesztése projekt támogatási szerződés a projekt szakmai-műszaki tartalmának változása miatt módosult. Így a projekt bevételi és kiadási előirányzata is csökkentésre került 68.328 eFt összeggel.
* A BM támogatás - belterületi útfejlesztések, Göngyöspatak hídrekonstrukció, vásárcsarnok környékének rekonstrukciója, kapcsolódó parkolók kialakítása, Víztorony és környezetének fejlesztése II.ütem projekthez kapcsolódóan az önkormányzatunk áfa visszaigénylési pozícióban van a Vasárcsarnok parkolók kialakítása miatt. Ezért megemelésre kerül mind a bevételi előirányzat, mind pedig a projekt kiadási előirányzata 18.216 eFt összeggel.
* A TOP-6.1.5-2019-00002 Ferenczy u. hiányzó szakaszának építése projekthez kapcsolódóan a kivitelezői szerződések összege a tervezői költségbecslésekhez viszonyítva jóval alacsonyabb lett. Emiatt a költségvetési rendelet I.sz. módosításában már a projekt kiadási előirányzata és a projekthez kapcsolódó visszafizetendő támogatási összeg előirányzata részben rendezésre került. Jelen rendeletmódosításba a MÁK-al történt egyeztetéssel összhangban még további 35.177 eFt összeg előirányzatot kell átcsoportosítani a projekt kiadásokról a projekthez kapcsolódó visszafizetési tételre.
* A TOP-6.4.1-2019-00002 Szombathely fenntartható mobilitási tervének elkészítése projekthez kapcsolódóan a mobilitási terv elkészítésének tényleges költsége kevesebb lett, mint a projektben tervezett költség. Ezen tény támogatási szerződés módosítását vonta maga után. Így az eredeti 70.000 eFt projektben elszámolható bruttó összköltség lecsökkent, ezzel egyidejűleg a projekt támogatási összeg is csökkent. Tehát rendezni szükséges a projekthez kapcsolódó visszafizetési tétel előirányzatát 26.051 eFt összegben a projekt költségeinek terhére.
* A Terület- és Településfejlesztési Operatív Program és a Versenyképes Közép-Magyarország Operatív Program keretében megvalósuló egyes projektek összköltségének növeléséről szóló 1455/2022.(IX.19.) Korm. határozatában foglaltak alapján a TOP-6.1.3-15- Szombathelyi Vásárcsarnok felújítása projekthez kapcsolódóan 322.074 eFt összegű többlettámogatásban részesült Önkormányzatunk.

Ezen forrás a korábbi években a projekthez Önkormányzatunk által hozzáadott önerőt „váltja ki”, de mivel a projekt kivitelezése már befejeződött, ezért jelen rendelet módosításban a „Projektek - önerő, hozzájárulás, előkészítés” előirányzata került megemelésre 322.074 e Ft összeggel.

***c)egyenleg: +165.124 eFt***

***d)A*** ***működéshez és felhalmozáshoz kapcsolódó*** – jelen módosításban beemelésre kerülő - ***többletbevételek*** összege mindösszesen 23.573 eFt.

* A „Köztemetés költségeinek megtérüléséből”, „Köztemetés költségeinek megtérülés más önkormányzattól” és a „Köztemetés bevételéből” származó többletek a „Segély önkormányzati támogatásból” tételre kerültek beemelésre, 3.740 eFt összegben.
* A Közösségi Bérlakás Rendszer működéséhez kapcsolódó többletbevétel összege, mely 4.480 eFt beemelésre került a Közösségi Bérlakás Rendszer kiadási előirányzatára.
* A 2022. évi I – VIII. havi teljesítési adatok alapján a „Vásárok bevétele” és a vásárokhoz kapcsolódó közterület foglalási díjbevétel többlete mindösszesen 1.233 eFt. Ezen összeggel megemelésre került a „Vásárok, rendezvények, karácsonyi díszkivilágítás” kiadási előirányzat 468 eFt összeggel és a „Kommunális, városüzemeltetési és környezetvédelmi kiadások – Közvilágítás díja”kiadási előirányzat 765 eFt összeggel.
* Szombathely Megyei Jogú Város Önkormányzata és a PRENOR Kft. között 2020. június 30-án létrejött tagi kölcsön szerződés alapján 2022. augusztus 31-ig befolyt törlesztő részlet és kamatának összege 14.120 eFt.

***d)egyenleg: + 14.120 eFt***

***e)A Polgármesteri rendelkezések alapján történt előirányzat átcsoportosítások:***

|  |  |
| --- | --- |
| **Költségvetési előirányzat megnevezése** | **Összeg (ezer forintban)** |
| BM támogatás - belterületi útfejlesztések, Göngyöspatak hídrekonstrukció, vásárcsarnok környékének rekonstrukciója, kapcsolódó parkolók kialakítása, Víztorony és környezetének fejlesztése II.ütem - hozzájárulás | +42.000 |
| Projektek - önerő, hozzájárulás, előkészítés | -42.000 |
| Országos tanulmányi versenyeken eredményesen szereplő diákok és tanáraik jutalmazása | +1.300 |
| Tartalék - energia árak növekedése miatt képzett tartalék | -1.300 |
| Szombathelyi Szabadidősport Szövetség támogatása - Városi Kispályás Labdarúgó Bajnokság, Városi Tekebajnokság, Nyári Lábtenisz Bajnokság) | +1.500 |
| Projektek - önerő, hozzájárulás, előkészítés | -1.500 |
| Egyéb, más ágazathoz nem sorolható intézmények és feladatok kiadásai - Egyéb kiadások | +2.000 |
| Projektek - önerő, hozzájárulás, előkészítés | -2.000 |
| Perintparti Szó-Fogadó Szombathelyi Waldorf Általános Iskola, Gimnázium és Alapfokú Művészeti Iskola támogatása | -1.000 |
| Egyéb, más ágazathoz nem sorolható intézmények és feladatok kiadásai – Apáczai Waldorf Általános Iskola és A Művészeti Iskola támogatása | +1.000 |
| TOP-7.1.1-16-H-ERFA-2020-00749 Közösségi terek sportfunkciókkal való bővítése - hozzájárulás | +12.766 |
| TOP-7.1.1-16-H-ERFA-2020-00750 A 11-es Huszár úti lakótelepen lévő közpark közösségi célú fejlesztése - hozzájárulás | -3.932 |
| TOP-7.1.1-16-H-ERFA-2021-00825 Tószer téri sportpálya közösségi célú fejlesztése hozzájárulás | -5.019 |
| Projektek - önerő, hozzájárulás, előkészítés | -3.815 |
| Út-híd fenntartási kiadások - Foltos bevonat | -17.000 |
| Út-híd fenntartási kiadások - Zárt csapadék csatorna fenntartása | +7.000 |
| Út-híd fenntartási kiadások – Csapadékvíz elvezetés (üzemeltetés) | +10.000 |
| Felhalmozási kiadások - TOP-7.1.1-16-H-ERFA-2020-00783 Játszóterek fejlesztése - hozzájárulás | +17.775 |
| Felhalmozási kiadások - Projektek - önerő, hozzájárulás, előkészítés | -17.775 |
| Felhalmozási kiadások - Okos zebrák kiépítése | +524 |
| Felhalmozási kiadások - Projektek - önerő, hozzájárulás | -524 |
| Önkormányzati felhalmozási kiadások – Projektek-önerő, hozzájárulás előkészítés | -34.000 |
| Önkormányzati felhalmozási kiadások – Zanati városrész útjainak felújításához (Áfonya u. Eper u. Korpás u. Fenyő u.) pénzeszközátadás és ingatlan kisajátítás kiadása | +34.000 |
| Önkormányzati felhalmozási kiadások – Út, járda, híd, kerékpárút, parkoló, közvilágítási építési és felújítási program, játszótér felújítások, tervezések, térfigyelő kamera rendszer fejlesztések | -22.000 |
| Önkormányzati felhalmozási kiadások – Egyéb fejlesztések – Évközi tervezések, útfelújítás tervezések, egyéb tervezések | +22.000 |
| Sport ágazat kiadásai – FALCO KC Kft. támogatása | -18.000 |
| Egyéb, más ágazathoz nem sorolható intézmények és feladatok kiadásai – Savaria Karnevál megrendezése, kulturális rendezvények, fesztiválok megrendezése | +13.000 |
| Sport ágazat kiadásai - Dobó SE támogatása | +5.000 |
| Kommunális, városüzemeltetési és környezetvédelmi kiadások – Egyéb feladatok | -300 |
| Út-híd fenntartási kiadások – Kátyúkár - önerő biztosítása | +300 |
| Felhalmozási kiadások – Munkáltatói kölcsön | +3.000 |
| Felhalmozási kiadások - Projektek - önerő, hozzájárulás | -3.000 |
| AGORA Savaria Kulturális és Médiaközpont Nonprofit Kft. | +19.500 |
| Projektek - önerő, hozzájárulás, előkészítés | -19.500 |
| Felhalmozási kiadások - Stromfeld lakótelepen parkoló építés | -12.700 |
| Út-híd fenntartási kiadások – Helyreállítások (teljes pályaszerkezet csere) | +12.700 |

e***)egyenleg: 0 eFt***

***f) Ágazati kiadásokból, polgármesteri keretből történt átcsoportosítások:***

A Városstratégiai, Idegenforgalmi és Sport Bizottság által a bizottság 2022. szeptember 27-i ülésén tárgyalt „Óvoda intézményi karbantartás” költségvetési tétel felhasználására tett javaslat alapján, az előterjesztésben szereplő intézmények (Óvodák és EBI) költségvetésébe az előirányzatok már átcsoportosításra kerültek jelen rendeletmódosításban mindösszesen 9.813 eFt összegben.

A Kulturális, Oktatási és Civil Bizottság által a bizottság 2022. szeptemberi ülésén tárgyalt, a „Kalandváros és Műjégpálya óvodai és iskolai csoportok által történő szervezett látogatásának támogatása” költségvetési tétel felhasználására tett javaslat alapján, 2.050 eFt átcsoportosításra került a Köznevelési GAMESZ költségvetésébe.

Továbbá a Polgármesteri keret előirányzatából 100 eFt összeg átcsoportosításra került a Pálos Károly Szociális Szolgáltató Központ és Gyermekjóléti Szolgálat részére a baráti dalos találkozó költségeihez való hozzájárulása céljából.

***f)egyenleg: 0 eFt***

***g) Egyéb átcsoportosítások:***

Az átcsoportosítás keretében egyenleget nem érintő változások kerültek végrehajtásra, melyet szakmai indokok támasztanak alá, továbbá technikai jellegűek. (Jelentősebb nagyságrendűnek tekintendő tételek bemutatása.)

* A 2022. április-augusztus havi elszámolások alapján a „Szünidei gyermekétkeztetés” tételsorról 3.871 eFt összegű előirányzat átcsoportosításra került a feladatot ellátó Pálos Károly Szociális Szolgáltató Központ és Gyermekjóléti Szolgálat intézmény költségvetésébe.
* Az egészségügyi ágazat kiadásai között 240 eFt került átcsoportosításra a „Fogyatékos emberek Világnapja, Föld Napi Gála, egyéb rendezvények” tételsorról az „Egészségügyi dolgozók kitüntetése” tételsorra a ténylegesen felmerült kiadások fedezetének biztosítása érdekében.
* Az „Egészségügyi ágazat kiadásai – Szombathely a segítés városa program” tételsorról 500 eFt összeg átcsoportosításra került a Szombathelyi Egészségügyi és Kulturális GESZ költségvetésébe az Epipen injekció használatának oktatásával kapcsolatos költségek fedezetére.
* A TOP-7.1.1-16-H-ERFA-2020-00792 A Zarkaházi Szily-kastély fejlesztése a gyöngyöshermán-szentkirályi közösség számára – hozzájárulás tételsorra 516 eFt került átcsoportosításra a Projektek - önerő, hozzájárulás, előkészítés tételsorról annak érdekében, hogy a kivitelezésre érkezett árajánlat többletköltsége biztosított legyen.
* A könyvvezetési szabályoknak megfelelően az „Agora Szombathelyi Kulturális Központ megszűnés miatt áthúzódó bevételek” előirányzata (3.782 eFt) átvezetésre került az egyéb működési célú támogatások bevételei államháztartáson belülről tételek közül a működési bevételek közé.
* A „Városi pedagógus nap, tanévnyitó ünnepség” tételsorról 100 eFt került átcsoportosításra a Szombathelyi Maros Óvoda költségvetésébe a Pedagógus napon való közreműködéséért.
* A TOP-7.1.1-16-H-ERFA-2020-00781 A gyöngyösszőlősi klubház fejlesztése - hozzájárulás tételsorra 352 eFt került átcsoportosításra a Projektek - önerő, hozzájárulás, előkészítés tételsorról annak érdekében, hogy a közbeszerzési költségek fedezete biztosított legyen.
* Könyvelés technikai korrekció miatt 920 eFt összeg (Walclaw Felczak Alapítvány Dwa Bratanki pályázat) előirányzata átcsoportosításra került az „Egyéb, más ágazathoz nem sorolható intézmények és feladatok kiadásai – Nagyprojektek, projektet költségvetési blokkból az „Önkormányzati egyéb kiadások” blokkba.
* A számviteli szabályok szerint a beruházásokhoz és a TOP projektekhez kapcsolódó fordított áfa tételek összegei (mindösszesen 15.874 eFt) átcsoportosításra kerültek a beruházások és projektek önálló költségvetési tételsoráról (BM támogatás - belterületi útfejlesztések, Göngyöspatak hídrekonstrukció, vásárcsarnok környékének rekonstrukciója, kapcsolódó parkolók kialakítása, Víztorony és környezetének fejlesztése II.ütem, Vagyongazdálkodási kiadások (ingatlan kisajátítás, vásárlás), Egyéb kulturális rendezvények, Vízközmű- és szennyvízközmű használati díj terhére végzett beruházás) a beruházásokhoz és projektekhez kapcsolódó fordított áfa tételsorra.
* Az Óvodák költségvetésében jóváhagyott 2021. évi felhalmozási célú maradvány összegéből 4.183 eFt átcsoportosításra kerül a Köznevelési GAMESZ költségvetésébe. Indoka a beruházási feladatok úgymond egy helyen történő kezelése, versenyeztetési eljárás lebonyolítása, stb.
* A Szent Márton Esélyegyenlőségi Támogatási program keretében - bizottsági döntés alapján – a támogatottak részére fizetendő juttatás éves kötelezettségvállalásához szükséges (további) 490 eFt összeg a „Szociális ágazat kiadásai – Posta költség” tételsorról került átcsoportosításra.
* A TOP-6.4.1-15-2019-00003 Szombathely és Vép településeket összekötő kerékpárút megépítése projekt esetében az úgynevezett projekt %-os korlátok miatt az elszámolható kiadások közül egye tételek (közbeszerzési kiadások, műszaki tervek és kiviteli tervek hatósági díjai, stb.) átkerültek az el nem számolható tételek közé. Ezen kiadások fedezetét biztosítani indokolt, ezért 1.759 e Ft átcsoportosításra került a „Projektek - önerő, hozzájárulás, előkészítés” tételsorról a „TOP-6.4.1-15-2019-00003 Szombathely és Vép településeket összekötő kerékpárút megépítése” tételre és a projekt hozzájárulás tételsorra.
* Összevonásra került „az Északi iparterület áramellátás kiépítése” és „az Északi iparterület fejlesztése (villamos energia kiépítése, kerítés építése)” költségvetési tételsor. Az új tételsor elnevezése Északi iparterület-közművesítések finanszírozása, fejlesztések finanszírozása, tanulmányterv készítése.

***g)egyenleg: 0 eFt***

***I.Az utólagos tudomásul vételt jelentő tételek a) – g) egyenlege: +179.244 eFt***

**II.Közgyűlési határozatok alapján biztosított tételek**

* Végrehajtásra kerültek a ***199-202/2022. (V.26.) Kgy.sz***. határozatok, melyek alapján a „Polgármester, Alpolgármesterek, Tanácsnokok, választott képviselők és bizottsági tagok juttatásai” tételsor előirányzata megemelésre került 5.000 eFt összeggel.

***(egyenleg: -5.000 eFt)***

* Végrehajtásra került a ***237/2022. (VI.27.) Kgy.sz. határozat***, mely alapján a Közgyűlés a VOLÁNBUSZ Zrt. 2021. évi helyi közösségi közlekedés költségtérítéseként a rendelkezésre álló információk alapján 481.465 eFt összeget ismert el ellentételezésként. A fedezet a „Tartalék - VOLÁNBUSZ elszámolás” tételsor terhére került biztosításra.

***(egyenleg: 0 eFt)***

* Végrehajtásra került a ***278/2022.(IX.9.) Kgy.sz. határ***ozat, amely alapján a megélhetésvédelmi intézkedések fedezete a szociális ágazat kiadásai között biztosításra került, mindösszesen 91.000 eFt összegben.

***(egyenleg: -91.000 eFt)***

* Végrehajtásra került a ***255/2022. (VI.27.) Kgy.sz. határozat***, amely alapján a

TOP-6.4.1-15-2019-00003 Szombathely és Vép településeket összekötő kerékpárút megépítése projekt megvalósításához 6.785 eFt összeg került biztosításra a „Projektek – önerő, hozzájárulás” tételsorról történő előirányzat átcsoportosítással.

Ugyanezen projekthez kapcsolódóan szükséges rendezni a projekt bevételi és kiadási előirányzatait, mivel a kivitelezői szerződések összege a tervezői költségbecslésekhez viszonyítva jóval alacsonyabb lett. Ezen tény támogatási szerződés módosítását vonta maga után, amely alapján a projekthez kapcsolódó támogatás összege 96.415 eFt összeggel csökkent.

***(egyenleg: 0 eFt)***

* A ***273/2022. (VII.19.) Kgy.sz. határozat*** alapján a vagyongazdálkodási bevételek megemelésre kerültek 352.174 eFt-al, továbbá a határozat 3. pontjában foglaltak szerint Söpte Önkormányzatával 2020. november 19-én kötött keret-megállapodásban foglaltak szerint 38.739 eFt összeg illeti meg Söpte Önkormányzatát.

Az érintett területen indokolt fejlesztések költségeire 313.435 eFt került biztosításra.

***(egyenleg: 0 eFt)***

* Végrehajtásra került a ***276/2022. (VII.19.) Kgy.sz. határozat***, amely alapján a „Szombathely-Zanat kerékpárút” projekt megvalósításához, kivitelezéséhez szükséges96.038 eFt biztosításra került.

***(egyenleg: -96.038 eFt)***

* Végrehajtásra került a ***195/2022. (V.26.) Kgy.sz. határozat,*** amelyben önkormányzatunk vállalta, hogy a Fadrusz utca burkolatának I. osztályú minőségben történő felújítási költségeinek 50%-át vállalja. Pénzeszköz átadás - Fadrusz János Utcai Úttársaság részéreelőirányzaton biztosításra került50.000 eFt.

***(egyenleg: -50.000 eFt)***

1. ***A közgyűlési határozatok alapján biztosított tételek összevont egyenlege: -248.823 eFt***
2. **Közgyűlési döntés alapján biztosítandó többletkiadások és források rendezése**

**III./1. Többletkiadások**

|  |  |  |
| --- | --- | --- |
| **Sorszám** | **Megnevezés** | **Összeg (ezer forintban)** |
| **1.** | Közvilágítás pénzügyi lízing kamat | 33.890 |
| **2**. | Hídfenntartási kiadások | 5.000 |
| **3.** | Északi iparterület csapadékvíz elvezetésének tanulmányterv készítése 15.000 eFt, melynek részbeni fedezete az „Északi iparterület fejlesztése (villamosenergia, kerítés építés)” tételsoron keletkezett maradvány összeg, ami 10.861 eFt | 4.139 |
| **4.** | Szombathelyi Szabadidősport Szövetség támogatása - Városi Kispályás Labdarúgó Bajnokság, Városi Tekebajnokság megszervezése és lebonyolítása | 3.600 |
| **5.** | Szombathelyi Kézilabda Klub és Akadémia támogatása**\*** | 9.500 |
| **6.** | Savaria Karnevál megrendezésével /ténylegesen felmerült bevételek és kiadások függvényében/ kapcsolatban további 4.154 eFt összegű támogatás nyújtására kerül sor a Savaria Turizmus Nkft. részére | 4.154 |
|  | **ÖSSZESEN többletkiadás** | **60.283** |

*\*Megjegyzés a III/1./5. ponthoz: A Szombathelyi Kézilabda Klub és Akadémia felnőtt csapata számára szeptember első hétvégéjén elrajtolt a 2022/23-as NB I/B-s bajnokság. A klub a bajnokság szervezőjénél, a Magyar Kézilabda Szövetségnél a hazai mérkőzések helyszínéül az ARENA Savaria multifunkcionális sportcsarnokot jelölte meg. Az SZKKA a mérkőzések idejére a sportcsarnokot a Szombathelyi Sportközpont és Sportiskola NKft-től, mint a létesítmény üzemeltetőjétől bérli.*

*Ezen költség fedezetének biztosítását szolgálja a jelenleg nyújtott 9.500 eFt összegű támogatás. Továbbá az egyesület ezen támogatása már a 2023. évi támogatás terhére történik!*

***III./2. Bevételi előirányzatok és kiadási megtakarítások rendezése:***

* A vagyongazdálkodási bevételek előirányzatának 111.327 eFt összeggel történő megemelését a személygépkocsi-tárolók értékesítéséből származó bevételek indokolják. (151/2022. (V.23.) GJB sz.határozat alapján)
* Forrást jelent a „Tartalék – VOLÁNBUSZ elszámolás” előirányzat maradványának összege, amely 18.535 eFt.

**Jelen rendeletmódosításba bevonható források összege a III. pontban írtak alapján mindösszesen 129.862 eFt.**

***III./3. Önkormányzati tulajdonú gazdasági társaságok részére tagi kölcsön nyújtása***

A költségvetési rendelet módosításával egyidejűleg a Közgyűlés tárgyalja a

* Szombathelyi Sportközpont és Sportiskola Nkft. (50.000 eFt) és a
* SZOMPARK Kft. (45.000 eFt)

részére nyújtandó tagi kölcsön biztosításáról és annak visszafizetéséről szóló előterjesztést.

/ A költségvetési rendelet I.sz. módosításában a „Szombathelyi Sportközpont és Sportiskola Nonprofit Kft. támogatása - Aréna Savaria Sportcsarnok tetőszerkezetének felújítása” előirányzaton 35.000 eFt már rendelkezésre állt, amely az önálló előterjesztés szerint vissza nem térítendő támogatásként kerül biztosításra./

Ennek ismeretében a költségvetési előirányzatok beemelésre kerültek jelen rendelet módosításba. Költségvetési **egyenleget nem érintenek**, mert a nyújtott tagi kölcsön visszatérülésével számolunk.

***III.Közgyűlési döntés alapján biztosítandó tételek egyenlege: + 69.579 eFt***

1. **Pénzügyi egyensúly**

|  |  |
| --- | --- |
| **Megnevezés** | **Összeg (ezer forintban)** |
| **I. Utólagos tudomásulvételt jelentő tételek egyenlege** | **+179.244** |
| **II. Korábbi közgyűlési döntések alapján biztosított tételek** | **-248.823** |
| **III. Közgyűlési döntés alapján biztosítandó tételek** | **+69.579** |
| **Összevont egyenleg** | **0** |

**Az I – III. pontokban felsorolt tételek összevont egyenlege jelen előterjesztés alapján 0 eFt.**

1. **Létszám előirányzat**

A sajátos nevelési igényű gyermekek óvodai csoporton belüli ellátása az egyes óvodákban eltérő mértékben jelent problémát. Különösen nehéz a helyzet azokban az óvodákban, - és számuk sajnos évről évre nő - ahol a gyermekek között több olyan gyermek van, aki „egyszemélyes” felügyeletet igényel.

A pedagógiai asszisztensek 2022.szeptemberétől történő feladatellátására felmérés készült az intézményekben. A 2022/2023. nevelési évre 8 olyan óvoda lesz (illetve van), ahol sok az „egyszemélyes” felügyeletet igénylő gyermek.

A javaslatunk szerint a meglévő 6 fő pedagógiai asszisztens az alábbiak szerint kerülne foglalkoztatásra 2022. szeptemberétől:

- maradna 1-1 fő továbbra is a Hétszínvirág, a Donászy, a Szivárvány, a Barátság, valamint a Pipitér Óvodákban.

- maradna a Szűrcsapó Óvodában a 2021-ben a Mocorgó Óvodából átkerült pedagógiai asszisztens.

Előzőeken túlmenően kettő Óvodában lenne még szükség plusz pedagógiai asszisztens foglalkoztatására: a Mocorgó Óvodában (státuszt a Szűrcsapó Óvodának kell biztosítani), valamint a Kőrösi Csoma Sándor Utcai Óvodában.

A pedagógiai asszisztensek foglalkoztatása továbbra is „utazó” rendszerben történne, és évente felülvizsgálatra kerülne, hogy az állandó felügyeletet igénylő gyermekek száma alapján mely óvodában indokolt a foglalkoztatásuk.